बारिश ने बढ़ाई किसानों की चिंता, हवा चलने से गेहूं को हो सकता है नुकसान
पानीपत | एकदिन की बारिश ने किसानों की चिंता बढ़ा दी है। मंगलवार रात को जिलेभर में एक घंटा तक रुक-रुक बारिश हुई। किसान राजबीर, जगबीर, दिनेश ओमप्रकाश ने कहा कि गेहूं की फसल तैयार हो चुकी है। जिले में कई जगहों पर 15 दिन में कटाई शुरू हो सकती है। बारिश के बाद हवा चली तो गेहूं की फसल टूट सकती है। हवा में फसल गिर जाएगी। कटाई के दौरान काफी परेशानी होगी। गेहूं के कम उत्पादन का खतरा भी बढ़ जाएगा। मौसम विशेषज्ञ श्याम लाल ने कहा कि अगले दो दिन में भी बारिश होने की संभावना है। बारिश के बाद हवा भी चल सकती है।
hin_Deva hin_Deva